# Manuel Romero Sáenz

Manuel Romero Sáenz (Ribafrecha, La Rioja, 1964) és un pintor i il·lustrador espanyol. Es va donar a conèixer el 2023 pel còmic Goya Saturnalia, una obra molt lloada per la crítica i receptora de múltiples premis i reconeixements.
És llicenciat en Belles Arts per la Universitat Complutense de Madrid i membre de l'Associació Professional d'I·lustradors de Madrid.
Professionalment s'ha dedicat a la il·lustració de molts contes infantils i treballat per l'agència de publicitat JWT. També, és col·laborador habitual del diari La Rioja.
A l'abril de 2022 va publicar el seu primer treball professional en el camp del còmic per a adults, titulat Goya Saturnalia. Amb guió de l'autor Manuel Gutiérrez, el còmic tracta sobre l'estada del pintor Goya a la seva finca Quinta del Sordo, a la qual s'hi retira amb 73 anys, i en les parets de la qual hi va deixar gravades les seves famoses pintures negres. El còmic va rebre múltiples premis i recompenses. Entre d'altres, va obtenir una nominació doble tan als premis concedits per l'Associació de Crítics i Divulgadors de Còmic d'Espanya (ACDCómic), com als premis atorgats pel Saló Internacional del Còmic de Barcelona.
El 2020 va publicar la novel·la gràfica Los perros de Auschwitz, la qual anteriorment havia anat compartint mitjançant el seu perfil de Facebook durant la pandemia de Covid-19.

## Tècnica i estil

Les il·lustracions de Romero en els llibres infantils han estat lloades per la crítrica per tenir «una tècnica depurada i personatges amb colors ben definits», producte de molts anys d'experiència com a dibuixant i pintor. En canvi, pel que fa al seu treball de premsa i novel·la gràfica, «el seu dibuix es torna més expressionista i amb més taques de color». Pel que fa a la seva tècnica, combina mètodes tradicionals com el grafit, les aqüarel·les o el llapis, amb tècniques modernes com el dibuix digital.

## Premis i reconeixements

* 2023 - Premi a la Millor Obra Nacional de 2022 entregat per l'Asociación de Críticos y Divulgadores de Cómic de España (ACDCómic), per Goya Saturnalia.
* 2023 - Premi al Millor Autor Emergent de 2022 entregat per l’Asociación de Críticos y Divulgadores de Cómic de España (ACDCómic), per Goya Saturnalia.
* 2023 - Premi al Millor Còmic Nacional de l'Any entregat pel Saló del Còmic de València per Goya Saturnalia.
* 2023 - Premi a l'autor revelació del 41 Comic Barcelona, per Goya Saturnalia.
* 2023 - Nominació al Premi a la millor obra del 41 Comic Barcelona, per Goya Saturnalia.
* 2023 - Premi al Millor Àlbum Nacional de 2022 del Festival de Còmic Splash, per Goya Saturnalia.

## Obra

* Goya. Saturnalia (en castellà). Cascaborra, 2022, p. 136. ISBN 9788409393206.

## Enllaços externs

* Pàgina oficial de Manuel Romero.
* Fitxa d'autor a Tebeosfera (castellà)

## Referències

* 1 2 3 Redacció. «El artista riojano Manuel Romero imparte en la Biblioteca Rafael Azcona un taller de ilustración y cómic» (en castellà). El diario de la Rioja, 18-03-2023. [Consulta: 8 febrer 2025].
* ↑ M., D. «'Goya. Saturnalia', mejor cómic del año por partida doble » (en castellà). La Razón, 28-03-2023.
* ↑ Rivero, Jacobo. «Goya y su lucha contra los demonios interiores y exteriores en un cómic basado en las ‘Pinturas negras' » (en castellà). El País, 18-03-2023.
* ↑ Jiménez, Jesús. «'Goya Saturnalia', la genialidad y la locura de los últimos días del pintor» (en castellà). RTVE.es, 08-06-2022.
* 1 2 3 4 5 Rivero, Jacobo. «La Biblioteca Rafael Azcona celebra el Día del Libro con una exposición del ilustrador riojano Manuel Romero» (en castellà). El Diario de la Rioja, 22 d’abril 2024. [Consulta: 8 febrer 2025].
* ↑ M., D. «Doblete de 'Goya. Saturnalia' en los Premios de la ACDCómic 2023 » (en castellà). El Periódico de Catalunya, 28-03-2023.
* ↑ «Manuel Gutiérrez y Manuel Romero ganan los premios ACDCómic con 'Goya, Saturnalia'» (en castellà). La Vanguardia, 28-03-2023. [Consulta: 8 febrer 2025].
* ↑ Serra, Xavi. «El còmic 'Goya. Saturnalia', premi de la crítica ACDCómic» (en castellà). Ara, 28-03-2023. [Consulta: 8 febrer 2025].
* ↑ Espinosa, E. «'Goya. Saturnalia' de Manuel Romero, Mejor Cómic Nacional del Salón de Valencia» (en castellà). La Rioja, 07-03-2023. [Consulta: 8 febrer 2025].
* ↑ Segarrenc, Llop. «Trini Tinturé reconeguda amb el Gran Premi del 41 Comic Barcelona». Comicat.cat, 31-03-2023. [Consulta: 8 febrer 2025].
* ↑ Arribas, Mónica. «El festival Splash se afianza entre los fans del cómic». Levante-El Mercantil Valenciano, 20-11-2023.